इटावा। चौबिया थाना क्षेत्र के गांव सीपुरी में हुए बवाल में हमलावरों की संख्या पंद्रह थी। छह हमलावर तो मौका पाकर भाग भी निकले थे। मृतक के पुत्र की तहरीर पर पुलिस ने 15 लोगों के खिलाफ मामला दर्ज कर लिया है। गिरफ्तार किए गए नौ लोगों को जेल भेज दिया गया। शेष आरोपियों की तलाश के लिए पुलिस दबिश दे रही है। उधर बवाल में धीरज की हत्या के बाद गांव में मातमी सन्नाटा रहा। हालांकि गांव में पुलिस फोर्स तैनात है, लेकिन फिर भी गांव वाले घरों से नहीं निकले।